**Mohács Város Önkormányzata Képviselő-testületének 5/2023. (II. 16.) önkormányzati rendelete**

**az önkormányzat vagyonáról és a vagyongazdálkodásának szabályairól szóló 25/2012.(X.29.) önkormányzati rendelet módosításáról**

Mohács Város Képviselő-testülete a Magyarország alaptörvénye 32. cikk (1) bekezdés a.) pontjában, valamint Magyarország helyi önkormányzatairól szóló 2011. évi CLXXXIX. törvény 110. §-ban kapott felhatalmazás alapján az önkormányzat vagyonáról és vagyongazdálkodásának szabályairól szóló 25/2012.(X.29.) önkormányzati rendelet módosítására a következőket rendeli el:

**1. §**

(1) Az önkormányzat vagyonáról és vagyongazdálkodásának szabályairól szóló 25/2012.(X.29.) önkormányzati rendelet 3. melléklete a 2. melléklet szerint módosul.

(2) Az önkormányzat vagyonáról és vagyongazdálkodásának szabályairól szóló 25/2012.(X.29.) önkormányzati rendelet 5. melléklete az 1. melléklet szerint módosul.

**2. §**

Hatályát veszti az önkormányzat vagyonáról és vagyongazdálkodásának szabályairól szóló 25/2012.(X.29.) önkormányzati rendelet 1. mellékletében foglalt táblázat 0267. sora.

**3. §**

Ez a rendelet 2023. február 17-én lép hatályba.

Mohács, 2023. február 15.

Pávkovics Gábor Dr. Kovács Mirella

 polgármester jegyző

Kihirdetési záradék:

A rendelet kihirdetésének napja: 2023. február 16.

 Dr. Kovács Mirella jegyző

*1. melléklet az 5/2023. (II. 16.) önkormányzati rendelethez*

1. Az önkormányzat vagyonáról és vagyongazdálkodásának szabályairól szóló 25/2012.(X.29.) önkormányzati rendelet 5. mellékletében foglalt táblázat a következő 0267. sorral egészül ki:

„

|  |  |  |  |
| --- | --- | --- | --- |
| ***(HRSZ*** | ***Megnevezés*** | ***Cím*** | ***Terület)*** |
| 0267 | Árok | Nincs utca neve | 1248 |

”

*2. melléklet az 5/2023. (II. 16.) önkormányzati rendelethez*

1. Az önkormányzat vagyonáról és vagyongazdálkodásának szabályairól szóló 25/2012.(X.29.) önkormányzati rendelet 3. mellékletében foglalt táblázat a következő 2409. sorral egészül ki:

„

|  |  |  |  |
| --- | --- | --- | --- |
| ***(HRSZ*** | ***Megnevezés*** | ***Cím*** | ***Terület)*** |
| 2409 | kivett Szennyvíztisztító  | Nincs utca neve | 2012 |

”

Végső előterjesztői indokolás

A vagyonrendelet folyamatos aktualizálásával biztosítható a helyi joganyag átláthatósága, közérthetősége, rendezettsége és a szabályozás céljának – jogalkotó szándékának megfelelő – megvalósulása, mely a jogbiztonság érvényesülésének egyik alapvető sarokköve.

Jelen módosítást indokolja, hogy Mohács Város Önkormányzata értékesíteni kíván egy „árok” megnevezésű ingatlant (Mohács 0267 hrsz.), továbbá szükséges egy már önkormányzati tulajdonban lévő, helyi közmű (Szennyvíztisztító telep) felvétele a korlátozottan forgalomképes önkormányzati vagyon elemei közé, ezek kerületek átvezetésre a mellékleteken.